b'\n_START_ARTICLE_\nHati (germansko pleme)\n_START_PARAGRAPH_\nHati (latinsko Chatti, gr\xc5\xa1ko \xce\xbf\xce\xb9 \xce\x9a\xce\xac\xcf\x84\xcf\x84\xce\xbf\xce\xb9 [K\xc3\xa1ttoi] ali \xce\x9a\xce\xac\xcf\x84\xcf\x84\xce\xb1\xce\xb9 [K\xc3\xa1ttai], nem\xc5\xa1ko Chatten) so bili germansko pleme, katerega pradomovina na za\xc4\x8detku 1. tiso\xc4\x8dletja je bila dolina gornjega Weserja. Obsegala je sedanji centralni in severni Hessen in ju\xc5\xbeno Spodnji Sa\xc5\xa1ko okoli rek Wesser, Eder in Fulda. Po Tacitu so bili med Hati tudi predniki Batavov, ki so se morali zaradi medplemenskih sporov preseliti na zahod v sedanjo Holandijo._NEWLINE_Julij Cezar, ki je bil dobro obve\xc5\xa1\xc4\x8den o pokrajinah in plemenih vzhodno od Rena, Hatov ne omenja. Hati se v rimskih virih prvi\xc4\x8d omenjajo v 1. stoletju. Posebno dobro jih je opisal Tacit, ki pravi, da so bili eno od redkih germanskih plemen, ki je dajalo prednost pehoti in ne konjenici in je imelo logisti\xc4\x8dno infrastrukturo za dolgotrajne pohode. Hati so sodelovali v bitki v Tevtobur\xc5\xa1kem gozdu in po njej mo\xc4\x8dno branili svojo neodvisnost od Rimljanov. Okoli leta 50 so prepre\xc4\x8dili njihov vpad v Spodnjo Germanijo. Dejavnost Hatov in njim sorodnih plemen je Rimljane prisililo k izgradnji limesa na Renu._NEWLINE_Domneva se, da so se Hati s\xc4\x8dasoma zlili z ve\xc4\x8djimi germanskimi ljudstvi, med katerimi se kot najverjetnej\xc5\xa1i omenjajo Franki._NEWLINE_Domneva se tudi, da je ravno iz njihovega imena nastalo ime de\xc5\xbeele Hessen.'